**Severn Kullis-Suzuki** (*ing.* Severn Cullis-Suzuki; 30 noyabr 1979, Vankuver, Britaniya Kolumbiyası) — Kanadalı fəal, spiker, aparıçı və müəllif. O, dünyaya müraciət edərək ekoloji problemlərlə bağlı mühazirələr oxuyub, dinləyiciləri öz dəyərlərini müəyyənləşdirməyə, gələcəyi düşünərək hərəkət etməyə və şəxsi məsuliyyət götürməyə çağırıb. Kanadalı ekoloq David Suzukinin qızıdır.

Bioqrafiya
----------

Severn Kullis-Suzuki Britaniya Kolumbiyası, Vankuver şəhərində anadan olub və böyüyüb. Onun atası, genetik və ətraf mühit fəalı David Suzuki üçüncü nəsil yapon olan kanadalıdır. Anası yazıçı Tara Elizabet Kullisdir.

Hələ Lord Tennison İbtidai Məktəbində olarkən, 9 yaşında o, ətraf mühit problemlərini öyrənməyə və digər uşaqlara onlar haqqında öyrətməyə həsr olunmuş uşaq cəmiyyəti olan Uşaqların Rifah Təşkilatını (ECO) təsis edir. 1992-ci ildə 12 yaşında Kullis-Suzuki Rio-de-Janeyroda keçirilən Yer Sammitində iştirak etmək üçün ECO üzvlərinin köməyi ilə pul toplayır. Qrup üzvləri Mişel Quiq, Vanessa Sutti və Morqan Qeysler ilə birlikdə Kullis-Suzuki sammitdə ətraf mühit məsələlərini gənclər baxımından təqdim edir. Klip o vaxtdan bəri "Dünyanı 5 dəqiqə susduran qız" kimi tanınan hitə çevrilir.
1993-cü ildə o, Birləşmiş Millətlər Təşkilatının Ətraf Mühit Proqramının Global 500 Roll of Honor forumuna layiq görülüb. 1993-cü ildə Doubleday, ailələr üçün ekoloji addımlar haqqında 32 səhifəlik "Dünyaya danış" kitabını nəşr etdirir.

Kullis-Suzuki 2002-ci ildə Yel Universitetini ekologiya və təkamül biologiyası üzrə bakalavr dərəcəsi ilə bitirmişdir. Yeli bitirdikdən sonra iki il səyahət edir. Kullis-Suzuki 2002-ci ildə Discovery Kids-də yayımlanan Suzuki Nature Quest uşaq televiziya serialına ev sahibliyi edir.

2002-ci ilin əvvəlində o, The Skyfish Project adlı İnternet tədqiqat mərkəzinin qurulmasına kömək edir. Kofi Annan və Skyfish layihəsinin üzvləri 2002-ci ilin avqustunda Yohannesburq Davamlı İnkişaf Sammitində Məsuliyyətin Tanınması adlı ilk layihəsini təqdim etdilər. Skyfish layihəsi 2004-cü ildə Kullis-Suzuki yenidən tədrisə fokuslandığı üçün ləğv edilir. O, Nensi Turnerin rəhbərliyi altında Viktoriya Universitetində etnobotanikaya daxil olur və 2007-ci ildə oranı bitirir.

Severn evlidir. Əri və iki oğlu ilə birlikdə Hayda Quayda (Britaniya Kolumbiyası, keçmiş Kraliça Şarlotta adaları) yaşayır.

Severn Kullis-Suzuki 2010-cu il noyabrın 10-da Fransada nümayiş etdirilən, rejissoru Jan-Pol Jo tərəfindən çəkilmiş Severn, Uşaqlarımızın səsi sənədli filminin baş qəhrəmanıdır.

Ədəbiyyat
---------

* Carstens, Peter (2019). «Severn Cullis-Suzuki — Das Mädchen, das 27 Jahre vor Greta den Mächtigen die Leviten las» [Severn Cullis-Suzuki — The girl who, 27 years before Greta, read the Levites to those in power]. GEO (in German).

Mənbə
-----

* «The Young Can’t Wait» by Severn Cullis-SuzukiArxivləşdirilib 2011-02-04 at the Wayback Machine , *Time* magazine, August 2002
* «Freedom and Rights» by Servern Cullis-Suzuki at Library and Archives Canada
* Severn Cullis-Suzuki's speech at UN Earth Summit 1992 — YouTube (Transcript)
* «We Need to Win», Michael Archer interviews Severn Suzuki, «Guernica» magazine, April 2009
* *Democracy Now!* interview from 2012

İstinadlar
----------

1. 1 2  Severn Cullis-Suzuki // Česko-Slovenská filmová databáze (çeş.). 2001.
2. ↑  "BC Author Bank: Cullis-Suzuki, Severn". ABCBookWorld. 2009-01-30 tarixində arxivləşdirilib. İstifadə tarixi: 2008-06-06.
3. 1 2  *Scott, Julia.* "Earth pioneer - Severn Cullis-Suzuki spreads the word on sustainability". Collage. The Collage Foundation Inc. 2004 [December 2003]. 2008-05-23 tarixində arxivləşdirilib. İstifadə tarixi: 2008-06-06.
4. 1 2 3  "Severn Cullis-Suzuki". Speakers' Spotlight. 2008-05-21 tarixində arxivləşdirilib. İstifadə tarixi: 2008-06-06.
5. ↑  *Cullis-Suzuki, Severn.* "Address to the Plenary Session, Earth Summit". The Sloth Club. 1992-06. 2008-05-17 tarixində arxivləşdirilib. İstifadə tarixi: 2008-06-06.
6. ↑  Cullis-Suzuki, Severn. The Young Can't Wait // Time : magazine. — 2002. — 18 August.
7. ↑  "The Girl Who Silenced the World for 5 Minutes". 2011-12-05 tarixində arxivləşdirilib. İstifadə tarixi: 2011-12-05.
8. ↑  David Suzuki: The Autobiography (неопр.). — Canada: Greystone Books , 2006. — ISBN 1-55365-156-1.